Kemerons Krovs

Kemerons Brūss Krovs (, dzimis ) ir amerikāņu kinorežisors, scenārists, kinoproducents un aktieris.

Savu karjeru sācis, sarakstot scenāriju filmai Fast Times at Ridgemont High (1982). Vēlāk sarakstījis un režisējis romantiskās komēdijas Say Anything... (1989) un Singles (1992). Panākumus guvis ar filmu "Džerijs Magvairs" (1996) ar Tomu Krūzu galvenajā lomā. Pēc tam viņam dota zaļā gaisma, lai režisētu autobiogrāfisko filmu "Gandrīz slaveni" (2000). Tā ir par pusaudžu mūzikas žurnālistu, kurš dodas tūrē ar grupu, lai rakstītu Rolling Stone žurnālam, kas ir balstīts uz paša Krova pieredzes. Par šo filmu viņš saņēma Amerikas Kinoakadēmijas balvu kategorijā "Labākais oriģinālscenārijs".

Vēlāk režisējis psiholoģisko trilleri "Vaniļas debesis" (2001), romantisko komēdiju "Elizabettauna" (2005), ģimenes filmu "Mēs nopirkām zvērudārzu" (2011) un muzikālo komēdiju "Aloha" (2015).

 Ārējās saites 

Kategorija:1957. gadā dzimušie
Kategorija:Amerikāņu kinorežisori
Kategorija:ASV scenāristi
Kategorija:ASV kinoproducenti
Kategorija:Amerikāņu kinoaktieri
Kategorija:Kinoakadēmijas balvas ieguvēji scenāristi
Kategorija:BAFTA kino balvas ieguvēji (cilvēki)
Kategorija:Kalifornijā dzimušie